Άδεια Ίδρυσης και Λειτουργίας Εργαστηρίων Φυσικοθεραπείας
Αναγγελία Έναρξης Λειτουργίας Εργαστηρίων Φυσικοθεραπείας
Αίτηση – Υπεύθυνη Δήλωση του ενδιαφερόμενου (άρθρο 8 του ν. 1599/1986) με θέμα: «Χορήγηση άδειας ίδρυσης και λειτουργίας εργαστηρίων φυσικοθεραπείας».
Κατάθεση από τον αιτούντα (δια ζώσης ή ταχυδρομικά)
Ο ενδιαφερόμενος δεν πρέπει να έχει καταδικασθεί αμετάκλητα για κακούργημα ή για κάποιο από τα πλημμελήματα της κλοπής, υπεξαίρεσης, απάτης, εκβίασης, πλαστογραφίας παραχάραξης, βαριάς σωματικής βλάβης, παράβασης των διατάξεων περί ναρκωτικών ή των διατάξεων που αναφέρονται στα ήθη.
Ο υγειονομικός υπεύθυνος του εργαστηρίου οφείλει να έχει αποκτήσει τη Βεβαίωση Αναγγελίας του επαγγέλματος του φυσικοθεραπευτή και ως εκ τούτου να πληροί τις νόμιμες προϋποθέσεις για την άσκηση του εν λόγω επαγγέλματος.
Ο ενδιαφερόμενος οφείλει να δηλώσει υπεύθυνα τον οριζόμενο ως επιστημονικό υπεύθυνο του εργαστηρίου φυσικοθεραπείας.
Σε περίπτωση που ο ενδιαφερόμενος είναι νομικό πρόσωπο, δεν πρέπει να έχει κηρυχθεί σε πτώχευση.
Ο χώρος του εργαστηρίου φυσικοθεραπείας πρέπει να είναι τουλάχιστον 70 m2 και να περιλαμβάνει: • δωμάτιο αναμονής ασθενών • τουαλέτα με νιπτήρα και • χώρους θεραπείας ασθενών, οι οποίοι πρέπει να είναι κατάλληλα διαρρυθμισμένοι ώστε να περιλαμβάνουν ξεχωριστούς χώρους ηλεκτροθεραπείας, μηχανοθεραπείας και υδροθεραπείας. Σε περίπτωση συστέγασης φυσιοθεραπευτών, ο συνολικός χώρος του εργαστηρίου επαυξάνεται κατά 30% του αρχικά προβλεπόμενου για κάθε συστεγαζόμενο φυσικοθεραπευτή.
Ο χώρος πρέπει να πληροί τους κανόνες πυροπροστασίας.
Ο αιτών να είναι κάτοχος κωδικών TAXISnet.
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Ο ενδιαφερόμενος οφείλει να έχει στην κυριότητά του ή να μισθώνει οίκημα.
Να επιτρέπεται από τις πολεοδομικές διατάξεις η χρήση του κτιρίου για τη λειτουργία εργαστηρίου φυσικοθεραπείας καθώς και να πιστοποιείται η ασφάλεια των ηλεκτρομηχανολογικών εγκαταστάσεων.
Στον εξοπλισμό του εργαστηρίου φυσικοθεραπείας πρέπει να περιλαμβάνονται υποχρεωτικά: - 2 τράπεζες θεραπείας - 1 πολύζυγο - 1 τροχός ώμου - 1 ποδήλατο στατικό - 1 ηλεκτροκίνητη έλξη, αυχενική και οσφυϊκή μοίρα, σπονδυλικής στήλης - 1 συσκευή ηλεκτροθεραπείας γαλβανικών, φαραδικών και διαδυναμικών - 1 συσκευή υπεριωδών και υπερύθρων ακτίνων - 1 συσκευή διαθερμίας - 1 συσκευή υπερήχων - 1 δινόλατρο - 1 παραφινόλουτρο - 1 συσκευή ηλεκτρομαλάξεων - 1 μηχάνημα πρηνισμού, υπτιασμού άκρας χειρός και περιστροφής καρπού - θερμά, ψυχρά επιθέματα.
Όλα τα μηχανήματα, τα εργαλεία και τα όργανα πρέπει να φέρουν τη σήμανση CE σύμφωνα με τις κείμενες διατάξεις.
Ο ενδιαφερόμενος πρέπει να είναι κάτοχος πτυχίου: • της Ανωτέρας Σχολής Φυσικοθεραπευτών του Γενικού Νοσοκομείου Αθηνών «Βασιλεύς Παύλος» ή • των πρώην Φυσικοθεραπευτικών Σχολών Κ.Α.Τ.Ε.Ε. και K.A.T.E., ή • των τμημάτων φυσικοθεραπείας των σχολών επιστημών υγείας - πρόνοιας των Τεχνολογικών Εκπαιδευτικών Ιδρυμάτων • των ισότιμων σχολών της αλλοδαπής σύμφωνα με την ισχύουσα νομοθεσία ή • των Σχολών ή Τμημάτων Φυσικοθεραπείας των Α.Ε.Ι. Για πολίτη κράτους-μέλους της Ε.Ε. που έχει αποκτήσει τα επαγγελματικά του προσόντα σε άλλο κράτος - μέλος είτε ως αυτοαπασχολούμενος είτε ως μισθωτός πρέπει να έχουν αναγνωρισθεί τα επαγγελματικά του προσόντα από το αρμόδιο όργανο της χώρας.
Προϋποθέσεις περί μη τέλεσης αξιόποινων πράξεων
Η διαδικασία αφορά στην αναγγελία έναρξης λειτουργίας εργαστηρίων φυσικοθεραπείας και απευθύνεται σε φυσικά και νομικά πρόσωπα.
Βεβαίωση από ιδιώτη μηχανικό ή αρχιτέκτονα.
Πιστοποιητικό (ενεργητικής) πυροπροστασίας από την αρμόδια Πυροσβεστική Υπηρεσία.
Υπεύθυνη δήλωση (του άρθρου 8 του ν. 1599/1986) του ενδιαφερόμενου σχετικά με την κατοχή του απαιτούμενου εξοπλισμού.
Βεβαίωση αναγγελίας του επαγγέλματος του φυσικοθεραπευτή για τον επιστημονικά υπεύθυνο, σε αντίγραφο.
Υπεύθυνη δήλωση (άρθρο 8 του ν. 1599/1986) του επιστημονικά υπευθύνου επικυρωμένη σχετικά με την αποδοχή του διορισμού του ως επιστημονικά υπεύθυνου.
Υπεύθυνη δήλωση (άρθρο 8 του ν. 1599/1986) του ενδιαφερόμενου που ορίζει τον επιστημονικά υπεύθυνο του εργαστηρίου.
Πιστοποιητικό Εταιρικών Μεταβολών που εκδίδεται για τις ΕΠΕ, ΟΕ, ΕΕ και ΑΕ από την αρμόδια προς τούτο αρχή.
Πιστοποιητικό μη κήρυξης του νομικού προσώπου σε πτώχευση από το αρμόδιο Πρωτοδικείο.
Νομιμοποιητικά έγγραφα προς υποβολή της αίτησης για λογαριασμό του νομικού προσώπου.
Αντίγραφο ποινικού μητρώου γενικής χρήσης, έκδοσης τελευταίου τριμήνου
Έγγραφο ισοδύναμο του ποινικού μητρώου γενικής χρήσης, που προσκομίζει ο αιτών όταν έχει την ιθαγένεια άλλου κράτους - μέλους της Ε.Ε.
Διάγραμμα κάτοψης του διατιθέμενου χώρου κλίμακας 1/50, σε δύο (2) αντίγραφα με τις διαστάσεις των χώρων και την επεξήγηση του προορισμού τους, θεωρημένο από ιδιώτη μηχανικό ή αρχιτέκτονα, ο οποίος βεβαιώνει ότι οι χρησιμοποιούμενοι χώροι είναι κύριας χρήσης και θεωρημένα από λειτουργική άποψη από τις Τεχνικές Υπηρεσίες της Περιφέρειας.
Αν πρόκειται για νομικό πρόσωπο, κατατίθεται καταστατικό της εταιρείας και τυχόν τροποποιήσεις αυτού, με τα αντίστοιχα ΦΕΚ δημοσίευσής τους και τυχόν τροποποιήσεις αυτών ή Πιστοποιητικά καταχώρισης στα βιβλία εταιρειών του Πρωτοδικείου της έδρας της εταιρείας.
Τίτλος σπουδών της ημεδαπής, σε αντίγραφο ή Απόφαση επαγγελματικής ισοτιμίας του Αυτοτελούς Τμήματος Εφαρμογής Ευρωπαϊκής Νομοθεσίας (Α.Τ.Ε.Ε.Ν.) ή Πτυχίο του εξωτερικού, σε αντίγραφο, με επίσημη μετάφραση και Πράξη ισοτιμίας και αντιστοιχίας του Ι.ΤΕ. ή του Δ.Ο.Α.Τ.Α.Π.
Έγγραφο ισοδύναμο του Ενιαίου Πιστοποιητικού Δικαστικής Φερεγγυότητας, που προσκομίζει νομικό πρόσωπο άλλου κράτους - μέλους της Ε.Ε. για να αποδείξει τη μη πτώχευσή του.
Αντίγραφο δελτίου ταυτότητας ή άλλου εγγράφου του ενδιαφερόμενου
Αντίγραφο δελτίου αστυνομικής ταυτότητας ή άλλου ισοδύναμου εγγράφου του επιστημονικά υπεύθυνου
Αναζητείται υπηρεσιακά σε περίπτωση που εκδίδεται από ημεδαπές αρχές.
Ελλείψει αντιγράφου ποινικού μητρώου, απαιτείται η προσκόμιση ενός ισοδύναμου εγγράφου που έχει εκδοθεί από αρμόδια δικαστική ή διοικητική αρχή της χώρας καταγωγής ή προέλευσης, από το οποίο να προκύπτει ότι οι απαιτήσεις ικανοποιούνται. Αν η χώρα καταγωγής ή προέλευσης δεν χορηγεί τέτοιο έγγραφο μπορεί να κατατεθεί ένορκη βεβαίωση, ή για τα κράτη όπου δεν υφίσταται η ένορκη δήλωση, υπεύθυνη δήλωση η οποία υποβάλλεται από τον ενδιαφερόμενο ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου της χώρας καταγωγής ή προέλευσης, οι οποίοι χορηγούν βεβαίωση περί παροχής της ενόρκου δηλώσεως ή της επισήμου δηλώσεως.
Ελλείψει αντιγράφου ενιαίου πιστοποιητικού δικαστικής φερεγγυότητας, απαιτείται η προσκόμιση ενός ισοδύναμου εγγράφου που έχει εκδοθεί από αρμόδια δικαστική ή διοικητική αρχή της χώρας καταγωγής ή προέλευσης, από το οποίο να προκύπτει ότι οι απαιτήσεις ικανοποιούνται. Αν η χώρα καταγωγής ή προέλευσης δεν χορηγεί τέτοιο έγγραφο αντί αυτού μπορεί να κατατεθεί ένορκη βεβαίωση, ή για τα κράτη όπου δεν υφίσταται η ένορκη δήλωση, με υπεύθυνη δήλωση η οποία υποβάλλεται από τον ενδιαφερόμενο ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου της χώρας καταγωγής ή προέλευσης, οι οποίοι χορηγούν βεβαίωση περί παροχής της ενόρκου δηλώσεως ή της επισήμου δηλώσεως.
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Χορήγηση Άδειας Ίδρυσης και Λειτουργίας Εργαστηρίων Φυσικοθεραπείας
Διεύθυνση Δημόσιας Υγείας, Τμήμα Υπηρεσιών και Επαγγελμάτων Υγείας της οικείας Περιφέρειας
Καθορισμός διοικητικών διαδικασιών και των αντίστοιχων εντύπων τους που διεκπεραιώνονται και μέσω των Κέντρων Εξυπηρέτησης Πολιτών (ΚΕΠ). - Κ.Υ.Α. Υ3β/ΓΠ/οικ.34580/2013 (Β΄ 1009) - Τροποποίηση των Κ.Υ.Α. Υ3β/ΓΠ/οικ. 64435/2011 και ΔΙΑΔΠ/Α1/13310/2002. - Κ.Υ.Α. Υ3β/ΓΠ/οικ. 64435/2011 (Β΄ 1394).
Συστέγαση επιχειρήσεων Πρωτοβάθμιας Φροντίδας Υγείας. Τροποποιήθηκε από τον ν. 4272/2014 (ΦΕΚ 145/Α/2014) άρθρο 46 - "Τροποποίηση άρθρου 1 του ν. 4208/2013 (Συστέγαση επιχειρήσεων Πρωτοβάθμιας Φροντίδας Υγείας)"
Οργανισμός Υπουργείου Υγείας, ως αρμόδιου φορέα σχεδιασμού.
Περί εργαστηρίων φυσικοθεραπείας. Τροποποιήθηκε από τον ν. 4093/2012 (Α΄ 222) παρ. 4 υποπ. ΙΒ.3 - "Τροποποίηση παρ. 1 άρθρου 2 του π.δ. 29/1987 (Άρση περιορισμών)"
Μετά την παρέλευση άπρακτης της ανωτέρω προθεσμίας ο ενδιαφερόμενος λειτουργεί το εν λόγω εργαστήριο ελεύθερα κατά το άρθρο 3 του ν. 3919/2011 (Α΄ 32). Ο ενδιαφερόμενος, στην περίπτωση της σιωπηρής έγκρισης, μπορεί να ζητήσει τη σχετική βεβαίωση λειτουργίας από την αρμόδια για την έκδοση της πράξης διοικητική αρχή, σύμφωνα με την παρ. 4 του άρθρου 10 του ν. 3230/2004 (Α΄ 44).
Ο ενδιαφερόμενος υποβάλλει την Αίτηση - Υπεύθυνη Δήλωση με συνημμένα τα απαιτούμενα δικαιολογητικά στο Γραφείο Πρωτοκόλλου της οικείας Περιφέρειας ή στα ΚΕΠ-ΕΚΕ.
Όταν ο φάκελος είναι πλήρης και ορθός, στέλεχος του Τμήματος Ιδιωτικών Μονάδων Πρωτοβάθμιας Φροντίδας Υγείας συντάσσει διαβιβαστικό με συνημμένα τα δικαιολογητικά που αφορούν τις κτιριακές προϋποθέσεις ώστε να αποσταλούν στις Τεχνικές Υπηρεσίες της οικείας Περιφερειακής Ενότητας.
Στέλεχος των Τεχνικών Υπηρεσιών της οικείας Περιφερειακής Ενότητας ελέγχουν τα δικαιολογητικά που αφορούν τις κτιριακές προϋποθέσεις ότι πληρούν τις νόμιμες προϋποθέσεις όπως αυτές ορίζονται από την κείμενη νομοθεσία. Σε περίπτωση που δεν πληρούνται οι προϋποθέσεις που ορίζονται στην κείμενη νομοθεσία και ως εκ τούτου δεν προκύπτει η απαιτούμενη θεώρηση, στέλεχος των Τεχνικών Υπηρεσιών της οικείας Περιφερειακής Ενότητας σημειώνει τις παρατηρήσεις του επί των σχεδίων.
Όταν προκύψει η θεώρηση (σφράγιση και υπογραφή) των δικαιολογητικών που άπτονται των κτιριακών προϋποθέσεων, στέλεχος των Τεχνικών Υπηρεσιών θεωρεί τα σχέδια και τα διαβιβάζει στο αρμόδιο στέλεχος του Τμήματος Ιδιωτικών Μονάδων Πρωτοβάθμιας Φροντίδας Υγείας.
Η Επιτροπή Ελέγχου της οικείας Περιφερειακής Ενότητας διενεργεί τον επιτόπιο έλεγχο στην υπό ίδρυση επιχείρηση.
Ο Προϊστάμενος του Τμήματος Ιδιωτικών Μονάδων Πρωτοβάθμιας Φροντίδας Υγείας υπογράφει το σχέδιο της Βεβαίωσης Έναρξης Λειτουργίας και το προωθεί στον Προϊστάμενο της Διεύθυνσης Δημόσιας Υγείας για υπογραφή.
Στέλεχος του Γραφείου Πρωτοκόλλου της Διεύθυνσης Δημόσιας Υγείας ή του ΚΕΠ-ΕΚΕ παραλαμβάνει και πρωτοκολλεί την Αίτηση - Υπεύθυνη Δήλωση με τα συνημμένα απαιτούμενα δικαιολογητικά και χορηγεί τον αριθμό πρωτοκόλλου στον ενδιαφερόμενο ή τη Βεβαίωση Υποβολής Αιτήματος κατ’ αντιστοιχία (Γραφείου Πρωτοκόλλου της Διεύθυνσης Δημόσιας Υγείας / ΚΕΠ-ΕΚΕ) και στη συνέχεια τα διαβιβάζει στη Διεύθυνση Δημόσιας Υγείας, ώστε να χρεωθούν στον κατά λόγο αρμόδιο υπάλληλο.
Σε περίπτωση που η Έκθεση Ελέγχου δεν αποτυπώνει ευρήματα, στέλεχος του Τμήματος του Τμήματος Ιδιωτικών Μονάδων Πρωτοβάθμιας Φροντίδας Υγείας συντάσσει σχέδιο Βεβαίωσης Έναρξης Λειτουργίας και το προωθεί στην ιεραρχία για υπογραφή.
Παραλαβή ηλεκτρονικής Αίτησης και Δικαιολογητικών
Στέλεχος του Τμήματος Ιδιωτικών Μονάδων Πρωτοβάθμιας Φροντίδας Υγείας ελέγχει την πληρότητα και ορθότητα των δικαιολογητικών.
Εφόσον διαπιστωθούν ελλείψεις επί της αίτησης ή των δικαιολογητικών, στέλεχος του Τμήματος Ιδιωτικών Μονάδων Πρωτοβάθμιας Φροντίδας Υγείας συντάσσει σχέδιο εγγράφου με τις ελλείψεις που διαπιστώθηκαν και το προωθεί στην ιεραρχία για υπογραφή με σκοπό να αποσταλεί στον ενδιαφερόμενο.
Στέλεχος του Τμήματος Ιδιωτικών Μονάδων Πρωτοβάθμιας Φροντίδας Υγείας ενημερώνει τη γραμματεία της Επιτροπής Ελέγχου της οικείας Περιφερειακής Ενότητας για την ολοκλήρωση των διοικητικών ελέγχων.
Η Επιτροπή Ελέγχου της οικείας Περιφερειακής Ενότητας συντάσσει έκθεση ελέγχου με τα ευρήματα που διαπιστώθηκαν από τον έλεγχο και υπογράφεται από το σύνολο των μελών της Επιτροπής Ελέγχου της οικείας Περιφερειακής Ενότητας. Αν η Έκθεση Ελέγχου έχει ευρήματα, στέλεχος του Τμήματος Ιδιωτικών Μονάδων Πρωτοβάθμιας Φροντίδας Υγείας συντάσσει σχέδιο εγγράφου με τα ευρήματα που προέκυψαν από την Έκθεση Ελέγχου, το υπογράφει και το αποστέλλει στον ενδιαφερόμενο για να ενημερωθεί.
Στέλεχος του Τμήματος Ιδιωτικών Μονάδων Πρωτοβάθμιας Φροντίδας Υγείας αποστέλλει στον ενδιαφερόμενο την Βεβαίωση Έναρξης Λειτουργίας του εργαστηρίου φυσικοθεραπείας και αρχειοθετεί τα σχετικά έγγραφα στο αρχείο που διατηρεί το Τμήμα Ιδιωτικών Μονάδων Πρωτοβάθμιας Φροντίδας Υγείας.
Έλεγχος δικαιολογητικών για τις κτιριακές προϋποθέσεις
Υπογραφή σχεδίου Βεβαίωσης Έναρξης Λειτουργίας
Ενημέρωση ενδιαφερόμενου και Αρχειοθέτηση εγγράφων
Πλήρη δικαιολογητικά - Σύνταξη διαβιβαστικού